open-index/open-wikipedia-markdown huggingface dataset:
Po velnių!

**Po Velnių!** - „Streso“ kūrėjų laida, kuri buvo rodoma TV3 kanalu nuo 2007 m. rugpjūčio 27 d. iki lapkričio 26 d. Kiekvienoje laidoje dalyvavo po 3 dalyvius, kurie turėjo įrodyti, kad jų sielos - tyros.

Vedėjai:
* Tomas Ališauskas - *„Dievas“*
* Gytis Balčiūnas - *„Velnias“*

## Išbandymai
* **Ar esi godus?** - trys laidos dalyviai įteikia „Velniui“ po sau brangią dovaną. Du dalyviai, kurių dovanos jam patiko labiausiai, *gauna po 1 tašką.*
* **Ar esi pagyrūnas?** - „Dievas“ ir „Velnias“ užduoda dalyviams po klausimą apie pasaulio įžymybes. Du dalyviai, atsakę į daugiausiai klausimų, *gauna po 2 taškus.*
* **Ar esi mulkis?** - prieš laidą, slapta kamera nufilmuota, kaip laidos dalyviams pateikiamas nesąžiningas pasiūlymas arba paprašoma pagalba. Teisingai pasielgę dalyviai, *gauna po 4 taškus.*
* **Ar esi karštakošis?** - Ant dalyvio rankos uždedamas kraujospūdžio matuoklis ir rodoma kompromituojanti medžiaga iš jų asmeninio gyvenimo. Vienas dalyvis, kurio pulsas mažiausiai pakito, *gauna 6 taškus.*
* *Daugiausia taškų surinkęs dalyvis patenka į finalą.*

Finalas:
* **Ar esi melagis?** - prie dalyvio prijungiamas melo detektorius. Dalyvis pasodinamas į kėdę, kuri kabo virš smalos statinės ir atsakinėja į subtilius „Dievo“ klausimus. Jei dalyvis nors kartą sumeluoja, „Velnias“ nukerta virvę, laikančią kėdę ir kėdė su dalyviu nukrenta į smalos statinę. Jei nemelavo, jam įteikiamas 3 000 Lt Topo Centro dovanų čekis.

## Šaltiniai
Bernotiškė

**Bernotiškė** – kaimas Tauragės rajono savivaldybėje, 11 km į vakarus nuo Gaurės. Bernotiškė išsidėsčiusi keliose vietose – Tauragės miško pietuose ir šiaurėje, prie Tilžės–Radviliškio geležinkelio, taip pat yra ir Bernotiškės geležinkelio stotelė (prie vadinamųjų Juodpetrių ar Bernotiškės sodų). Veikia Joniškės kapinės.

## Gyventojai

## Šaltiniai
Rógvi Jacobsen

**Riogvis Jakobsenas** (g. 1979 m. kovo 5 d.) – Farerų salų futbolininkas. Ilgametis nacionalinės rinktinės puolėjas. 

## Karjera
Didžiąją karjeros dalį praleido Farerų klubuose. Rungtyniavo Islandijoje bei Danijoje. 

Riogvis Jakobsenas – vienas rezultatyviausių visų laikų šalies rinktinės žaidėjų.

## Išnašos

## Nuorodos
*
Žaizdų balistika

**Žaizdų balistika** – sritis, tirianti žaizdų sudarymo mechaniką, kas svarbu gydant žaizdas ir kuriant šaunamuosius ginklus ir jų šaudmenis. Nagrinėja sviedinių poveikį pažeisto organizmo žmogaus ir kitų gyvūnų audiniams. Tai tarpdisciplininė sritis, jungianti galinę balistiką, audinių biomechaniką ir mediciną.

## Nuorodos
* WOUND BALLISTICS  (knyga)
* Fackler M.L. WHAT’S WRONG WITH THE WOUND BALLISTICS LITERATURE, AND WHY
* Wound Ballistics 
* Wound ballistics and physics (žaizdų balistika ir Kenedžio nužudymas)
* Wound Ballistics
Pogonoforai

**Pogonoforai** (*Pogonofora*) - gyvena giliose jūrose. Minkštame grunte prisitvirtina ilgi vamzdeliai, kuriuose šie siūliški gyvūnai ir gyvena. Kūno priekyje yra sudėtingas čiuptuvų  aparatas. Žarnyno nėra. Minta smulkiomis maisto dalelėmis, per čiuptuvų  epidermį. Kūnas skirstomas į keturias dalis: prosomą, mezosomą, metasomą (ilgiausia dalis), opisthosomą (ši dalis smulkiai segmentuota, joje yra augimo zona, segmentuotas celomas). Anksčiau buvo išskirti į atskirą tipą.
Dargaičiai (Tauragė)

**Dargaičiai** – kaimas Tauragės rajono savivaldybėje, 3 km į rytus nuo Gaurės.

## Istorija

Kaimas rašytiniuose šaltiniuose minimas nuo 1561 m., kai kaime buvo 4 kiemai, jam priklausė 4 valakai žemės. Kaimo apylinkėse yra kapinynas, vadinamas *Žalkapiu*.

## Gyventojai

## Šaltiniai
Drūtaviškiai

**Drūtaviškiai** – kaimas Tauragės rajono savivaldybėje, 3 km į rytus nuo Baltrušaičių, 4,5 km iki Gaurės.

## Istorija

Kaime buvęs Drūtaviškio dvaras, priklausęs Komarui, prieš Pirmąjį pasaulinį karą po žemės reformos dvarą pusiau pirko Bajorinas ir Gaurės valsčiaus viršaitis Gaižauskas. Dvaro sodyba sunaikinta, užstatyta kolūkio pastatais.

## Gyventojai

## Šaltiniai
Dvarviečiai (Gaurė)

**Dvarviečiai** – kaimas Tauragės rajono savivaldybėje, 4 km į vakarus nuo Gaurės. 

## Gyventojai

## Šaltiniai
Girgždai

**Girgždai** – kaimas Tauragės rajono savivaldybėje, 3 km į pietvakarius nuo Kunigiškių, dešiniajame Šešuvies krante.

## Gyventojai

## Šaltiniai
Porno

**Porno** – žodžio *[[pornografija]]* trumpinys. Susiję straipsniai:

* Pornografija;
* Mano kaimynė porno žvaigždė – 2004 m. filmas;
* Jenna Jameson – „Porno karalienė“;
* Pornografinis filmas.
Gailiškė (Tauragė)

**Gailiškė** – kaimas Tauragės rajono savivaldybėje, 6 km į šiaurę nuo Gaurės. 

## Gyventojai

## Šaltiniai
Woolworth Building

**Woolworth Building** – 55 aukštų neogotikinio stiliaus pastatas bei vienas iš seniausių ir garsiausių dangoraižių Manhatane, Niujorko mieste. Net ir prabėgus daugiau nei šimtmečiui pastatas išlieka vienu iš šimto aukščiausių pastatų Jungtinėse Amerikos Valstijose ir tarp trisdešimties aukščiausių pastatų Niujorke. Pastatas buvo aukščiausias pasaulyje nuo 1913 iki 1930 m.


image:Woolworth Building 1 July 1912 LC-USZ62-100109.jpg|Dangoraižio statybos (1912 m.)
image:Lower Manhattan at Night 1919 Woolworth Building Brooklyn Bridge New York City.jpg|Apšviestas dangoraižis naktį (1919 m.)
image:Woolworth Tower in clouds New York City 1928.jpg|Dangoraižis virš debesų (1928 m.)
Šiaurės miestelis

**Šiaurės miestelis** – Vilniaus miesto dalis, esanti Žirmūnų seniūnijoje ir apribota Apkasų, Verkių, Lakūnų, bei Žirmūnų gatvių.

## Istorija

Šiaurės miestelyje mūriniai statiniai – kareivinės – buvo pastatyti XIX amžiuje. XIX a. pabaigoje – XX a. pradžioje juose buvo įsikūrę Rusijos imperijos kariniai daliniai. Vilniaus kraštą valdant Lenkijai 1920–1939 m. kareivinėmis naudojosi lenkų kariai. Lietuvos sovietinės okupacijos metais čia buvo buvo dislokuota TSRS tankų dalinio karinė bazė. Visuomenei ši teritorija buvo neprieinama ir vadinta kareivių teritorija, arba Šiaurės miesteliu. Dalis teritorijos buvo vadinama Karo lauku, šioje vietoje vykdavo kariuomenės pratybos, paradai. Šiaurės miestelyje buvo įsikūrusi 16-oji lietuviškoji divizija. Miestelyje taip pat buvo ir kareivių kultūros centras bei kino teatras.

1998–2005 m. daugelis Šiaurės miestelio pastatų buvo nugriauti ir suformuotas miesto gatvių tinklas. 11 Šiaurės miestelio gatvių pavadintos garsių XX a. 1-osios pusės Lietuvos karininkų, pirmojo žuvusio savanorio Povilo Lukšio, generolų ir karininkų Jurgio Kubiliaus ir Silvestro Žukausko, Kazio Ladygos, Juozo Galvydžio, Juozo Treinio vardais. Taip pat atsirado Ulonų, Lakūnų, Apkasų, Rinktinės gatvės.

1812 m. Prancūzmečiu per Šiaurės miestelio teritoriją yra žygiavusi ir Napoleono Didžioji armija. Remiantis istoriniais šaltiniais nustatyta, kad šioje vietoje ėjo armijos gynybinės sistemos antroji linija, kurią sudarė apkasų ir redutų sistema. 2001 m. vykdant statybos darbus čia buvo rasta viena iš didžiausių Napoleono kariuomenės karių kapaviečių. Prancūzijos armijos palaikai buvo perlaidoti 2003 m. birželį Antakalnio kapinėse.

Šiaurės miestelio teritorijoje, Žukausko ir Žygio gatvių sankirtoje esančiame skverelyje 2006 m. gruodžio 8 d. buvo atidengtas paminklas, skirtas SSRS ir Afganistano kare žuvusiems Lietuvos kariams atminti. Žuvusiųjų karių atminimui skirtą natūralaus akmens paminklą sudaro dvi dalys. Viršutinėje dalyje pavaizduota motina, kuri glėbyje laiko savo žuvusį sūnų. Tarp jų iškalta juodoji tulpė – Afganistano karo simbolis. Apatinė paminklo dalis pagaminta iš granito, jame iškalti 96 Afganistano kare žuvusių karių vardai, pavardės, gimimo ir žūties metai. Vieta pasirinkta neatsitiktinai – iš šios vietos jaunuoliai buvo vežami į Afganistaną. Paminklą kūrė architektė Virginija Bakšienė ir skulptorius Antanas Kmieliauskas, jis ir padovanojo akmenį šiam paminklui.

Didelė dalis Šiaurės miestelio teritorijos užstatyta gyvenamaisiais pastatais, taip pat čia įsikūręs prekybos centrų kompleksas („Senukai“, „Rimi“ ir kt.).

## Nuorodos
Komsomolskas

**Komsomolskas** ( < *Комсомол* 'komjaunimas') gali reikšti:

* Komsomolskas prie Amūro – miestas Rusijoje;
* Komsomolskas – miestas Ivanovo sr., Rusijoje;
* Komsomolskas – gyvenvietė Kaliningrado sr., Rusijoje;
* Komsomolskas – miesto tipo gyvenvietė Kemerovo sr., Rusijoje;
* Komsomolskas prie Pečioros – gyvenvietė Komijoje, Rusijoje;
* *Komsomolskas* – buvęs miesto Horišni Plavniai pavadinimas (Ukraina).
Rumbaudas Valimantaitis

**Rumbaudas Valimantaitis** (, 1371 m. – 1432 m. lapkričio mėn.) – bajoras, nuo 1413 m. Zadoros herbo, Lietuvos Didžiosios kunigaikštystės poltinis bei karinis veikėjas.

## Biografija
Kilęs iš Lietuvos bajoro Valimanto šeimos, Buseikos vaikaitis. Turėjo penkis brolius.

1396–1412 m. Žemaitijos seniūnas, nuo 1412 m. Lietuvos didysis maršalka.

1401 m. Vilniaus-Radomo, 1422 m. Melno, 1431 m. Skirsnemunės sutarčių dalyvis. 1409 m. gegužės mėn., kai prasidėjo Žemaičių sukilimas prieš kryžiuočius, Vytautas jį pasiuntė vadovauti lietuvių bajorų daliniui, kuris padėjo žemaičiams. Manoma, kad Žalgirio mūšio metu 1410 m. jis vadovavo Vytauto pulkui, pasitraukusiam ir po to sugrįžusiam į mūšio lauką. Jis jau 1418 m. pats malšino Žemaičių valstiečių sukilimą. Vytautui mirus rėmė Švitrigailą, po 1432 m. perversmo rėmė Žygimantą Kęstutaitį, bet brolio laiškams patekus į Žygimanto Kęstutaičio rankas, dėl ryšių su Švitrigaila suimtas ir Žygimanto Kęstutaičio nurodymu kartu su broliu Jauniumi Valimantaičiu nužudytas.

## Šaltiniai

|-
Kaklo slanksteliai

**Kaklo slanksteliai** () – kaklinės stuburo dalies slanksteliai. Ypatingi kaklo slanksteliai – pirmasis (*[[Atlantas (slankstelis)|atlantas]]*) ir antrasis (*[[ašis (slankstelis)|ašis]]*). Šie du slanksteliai išsiskiria savo savita forma. Atlantas neturi kūno, o ašis turi dantinę ataugą (*dens axis*). Iš visų kaklo slankstelių taip pat galima išsskirti šeštąjį – dėl ryškesnio priekinio gumburėlio, prie kurio spaudžiasi miego arterija. Septintasis, kyšantysis kaklo slankstelis (*vertebra prominens*) turi ilgą keterinę ataugą (*processus spinosus*), ją žmogus gali užčiuopti palenkęs galvą į priekį.

## Bendrieji bruožai
Pas žmogų stubure yra septyni kaklo slanksteliai. Esmininis kaklos slankstelio skirtumas nuo kitų – tai skersinės ataugos anga (*foramen transversarium*). Iš tų angų stubure susidaro kanalas, kuriuo kyla stuburo arterija ir leidžiasi stuburo vena (*arteria et vena vertebralis*). Prieš angą esanti ataugos sija yra išnykusio šonkaulio liekana, rudimentas, o už angos esanti, užpakalinė, sija yra tikroji skersinė atauga. Skersinės ataugos viršutiniame paviršiuje išryškėja nugaros nervo vaga (*sulcus nervi spinalis*), kurią riboja priekinis gumburėlis (*tuberculum anterius*) ir užpakalinis gumburėlis (*tuberculum posterius*). Į vagą gulasi iš nugaros smegenų išėjęs nervas. Šeštojo kaklo slankstelio priekinis gumburėlis ryškesnis, jis vadinamas mieginiu (*tuberculum caroticum*), nes prie jo šliejasi bendroji miego arterija (*arteria carotis communis*), ir kai reikia, ji gali būti prie jo prispausta.

## Savybės ir funkcijos
Kitos kaklo slankstelių savybės yra kūno dydis ir forma, angos ir keterinės ataugos pavidalas ir sąnarinių paviršių kryptis. Kūnai yra mažesni, nes remia tik galvą, jie ovalo formos, viršutinis paviršius skersai, o apatinis sagitaliai įdubęs. Tipiškų kaklo slankstelių anga palyginti didelė ir trikampė, o keterinė atauga dvišaka. Pirmasis slankstelis jos neturi, o septintojo ji labai ilga, dėl to ir slankstelis vadinamas kyšančiuoju (*vertebra prominens*). Palenkus galvą ji labai išryškėja ir žymi ribą tarp kaklo ir krūtinės, nuo šio slankstelio patogu į viršų į apačią skaičiuoti kitus slankstelius. Sąnariniai paviršiai guli įstrižai frontalinės plokštumos atžvilgiu.

Savotiškos formos yra du viršutiniai kaklo slanksteliai dėl galvos judesių.

## Šaltiniai
Žmogaus anatomija (I tomas), G. Česnys, J. Tutkuvienė, A. Barkus, V. Gedrimas, R. Jankauskas, R. Rizgelienė, J. Žukienė. Leidėjas: Vilniaus universitetas. Išleidimo metai: 2008
Kalininas

**Kalininas** yra:

* Michailas Kalininas – tarybinis partinis ir valstybės veikėjas;
* buvęs Tverės miesto pavadinimas;
* miestas Krasnodaro krašte;
* apylinkės centras Karaliaučiaus srityje.
Dodžo

**Dodžo** – (jap. 道場 : *kelio vieta*) reiškia treniruočių kambarį, kuriame užsiiminėjama įvairiais japonų kovos menais (Budo) kaip kad karate, dziudo, ar aikido. Perkeltine prasme tai reiškia ir ten besitreniruojančių visumą.

## Dodžo tipai
* Honbu dodžo (本部道場) reiškia pagrindinį kovos menų vietą arba centrinę treniruočių salę.
* Zen-Budizme tokiuose dodžo yra mokomasi meditacijos, vadinamos Zazen. Toks meditacijos dodžo taip pat yra vadinamas Zendo (禅堂).

Už Japonijos ribų „dodžo“ yra vadinama treniruočių salė, o dažnai ir sporto klubai arba sąjungos.

### Krypčių nuostatai

* Priekyje: Shomen (正面). Nors ir stipriai įtakota budizmo, Japonijoje nuo 1920 metų pasidarė įprastą, priekinėje dalyje statyti Kamidana (altorius), kuris yra dar kitaip vadinamas *Kamiza*.
* Kairėje: Fukosen
* Dešinėje: Šusen
* Pagrindinė linija: Embusen (演武線, taip pat ir Enbusen)
* Įėjimo pusė: Šimose
* Viršutinė pusė: Joseki (pagarbi vieta mokytojui, dažnai daugiausiai nutolus nuo įėjimo)
* Apatinė pusė: Šimoseki (vieta mokiniams priešais Joseki)

## Elgesio taisyklės
Net jeigu ir vakarietiški dodžo dažniausiai yra paprasčiausios sporto salės, čia sportininkams ir svečiams galioja tam tikros elgesio taisyklės (Reishiki):

* Prieš įeinant į treniruočių salę batus reikia nusiauti, kad grindys nebūtų suteptos gatvės purvu.
* Įeinant į dodžo nusilenkiama į šomen pusę. Šiuo nusilenkimu yra parodomas nuolankumas čia galiojančioms taisyklėms.
* Garsūs pokalbiai ar diskusijos čia yra nepageidaujami, kad netrukdyti besitreniruojančių.

Daugelyje dodžo sėdėjimo tvarka yra nustatyta pagal asmeninį rangą: aukščiausias pagal rangą sėdi toliausiai nuo įėjimo. Ši tradicija yra kilusi laikų kada valdė samurajai ir yra sutinkama net ir šiandieną dideliuose Japonijos firmų biuruose.

## Įžymūs dodžo

* Kodokan, seniausia ir reikšmingiausia dziudo mokykla visame pasaulyje, esanti Tokijuje.
* Aikikai honbu dodžo, pagrindinis aikido dodžo, esanti taip pat Tokijuje.
* Juišinkan, Goju-Ryu- karate dodžo Osakoje.
* Noma dodžo, reikšmingas privatus Kendo dodžo Tokijuje.
* Kyokušinkaikan honbu dodžo, svarbiausias Kyokušin-Karate dodžo Tokijuje.
Šaudymo lentelė

**Šaudymo lentelės** (; *firing tables*; ; *таблицы стрельбы артиллерии*) – lentelėse surašyti duomenys, apibūdinantys balistines pabūklo (minosvaidžio, raketos) savybes.
Artilerijos šaudymo lentelėse yra trys balistinių duomenų grupės:
* pagrindiniai šaudymo duomenys standartinėmis sąlygomis;
* nuotolio ir krypties kitimas, kai šaudymo sąlygos skiriasi nuo standartinių (lentelės) sąlygų;
* sviedinių (minų, raketų) kritimo (sprogimo) taškų sklaidos charakteristikos.
Lentelės būna skirtingos to paties pabūklo skirtingų tipų sviediniams – kadangi jų balistinės savybės skiriasi dėl sviedinių formos ir masės skirtumų.

## Nuorodos
* Chapter 7. Firing Tables in: FM 6-40. Tactics, Techniques, and Procedures for FIELD ARTILLERY MANUAL CANNON GUNNERY
* FM 23-27. MK 19, 40-MM GRENADE MACHINE GUN, MOD 3. APPENDIX C. FIRING TABLES
Telefonija

**Telefonija** – balso perdavimas techninėmis priemonėmis (pvz., per telefono tinklą). Pirmasis tyrinėtojas, kuriam pavyko perduoti balsą, buvo Philipp Reis 1860 m. (nepripažintas, skurde mirė 1874 m.).

Balsas gali būti perduodamas analoginėmis arba skaitmeninėmis (pvz., ISDN) telefoninėmis linijomis arba bevieliu tinklu (pvz., GSM), paketinio duomenų perdavimo duomenų tinklu (pvz., IP telefonija). Svarbi telefonijos charakteristika yra nedidelis vėlinimas (maksimaliai priimtinas yra 200 ms).

Galiniai įrenginiai perduodant per telefono tinklus yra telefonai, perduodant per bevielį tinklą – mobilieji telefonai, o naudojantis IP telefonija – specialūs IP telefonai arba kompiuteriai.

Automatiniam pranešimų priėmimui naudojami telefono atsakikliai arba balso pašto dėžutės. Skambinant telefono tinklu abonentai turi iš skaitmenų sudėtą telefono numerį, IP-telefonijoje gali būti naudojamas IP adresas.
Kiukiškiai

**Kiukiškiai** – kaimas Tauragės rajono savivaldybėje, 3 km į pietus nuo Gaurės. Stūkso Kiukiškių piliakalnis.

## Istorija
 
Kryžiuočių kronikos mini, kad 1307 m. sudeginta karšuvių pilis Skronaitė, kuri po to liko apleista žmonių. Manoma, kad Karšuvos žemės pilis Skronaitė stovėjusi ant Kiukiškių piliakalnio, vadinamo *Pilaite*. Piliakalnis įrengtas Bemblio ir Įkojo upelių santakoje, nedidelės aukštumos kyšulyje. Piliakalnio šlaitai statūs, 10 m aukščio, aikštelė pailga, paplauta Įkojo upelio. Neaukštą pylimą ir greta esančią aukštumą skiria užslinkęs gynybinis griovys, už jo kultūrinio sluoksnio nepastebėta. Greičiausia čia buvo tik sargybinė pilis. Greta piliakalnio iki 1950 m. buvęs vandens malūnas. Seniau kaimas priklausė Jurbarko majoratui, vėliau – Pašaltuonio dvarui. 1972 m. kaime surengta kraštotyrinė ekspedicija.

Kiukiškiuose stovėjo 1866 m. statytas 3,5 m aukščio stogastulpis su ornamentuotu kryželiu ir Jono Nepomuko skulptūra. Tai buvo neįprastų archajiškų formų, kompozicijos, ornamentuotas kryželis. 1972 m. Jono Nepomuko skulptūra išvežta į Gaurės mokyklos muziejų.

## Gyventojai

### Žymūs žmonės
* Juozas Norkus, ūkininkas, knygnešys

## Šaltiniai
Lybiškiai (Tauragė)

**Lybiškiai** – buvęs kaimas Tauragės rajono savivaldybėje, 1 km į rytus nuo Baltrušaičių.

## Gyventojai

## Šaltiniai
Vanuatu transportas

**Vanuatu sala** per Antrąjį pasaulį karą tapo svarbia sąjungininkų baze, ir dauguma kelių, bei oro uosto takų buvo nutiesti JAV karių.

2002 m. Vanuatu saloje buvo 1,070 km kelių, iš kurių 256 km buvo grįsti.

## Jūrų transportas

Port Vila ir Liuganvilis yra pagrindiniai jūrų uostai. Maži laiveliai kursuoja po salas.

## Oro transportas

2001 m. saloje buvo 31 mažai naudojamas oro uostas, iš jų 3 buvo su grįstais takais. Pagrindiniai oro uostai yra Bauerfield ir Pekoa miestuose. Sala yra aptarnaujama Australijos "Ansett Airlines" oro linijų, kurios reguliariai skraido į Australiją, vietiniai skrydžiai yra palaikomi "Air Melanesiae" oro linijų, kurios skrenda į 22 įvairias salas. Kitos oro linijos skraidančios į Vanuatu yra "Air Pacific", "UTA", "Polynesian Airlines", "Solair", ir "Air Nauru".

## Šaltiniai
Meižiai (Tauragė)

**Meižiai** – kaimas Tauragės rajono savivaldybėje, 12 km į pietryčius nuo Tauragės.

## Etimologija

Kaimo pavadinimas kilęs nuo Meižio upelio, pratekančio pro kaimą. Ant upelio kranto stovėjęs malūnas.

## Gyventojai

### Žymūs žmonės
* Kaimo apylinkėse veikė knygnešys Jonas Laurinaitis.

## Šaltiniai
Mariah Carey

**Maraja Keri** (; g. 1969 m. kovo 27 d.) – JAV dainininkė, dainų rašytoja, muzikos prodiuserė, muzikos klipų režisierė ir aktorė.

## Gyvenimas, muzika ir karjera

### Vaikystė ir jaunystė

Carey gimė Hantingtone, Long Ailande, Niujorko valstijoje. Ji buvo trečias ir jauniausias vaikas šeimoje. Motina Patricia Carey buvo profesionali operos dainininkė ir vokalo mokytoja, o tėvas Alfred Roy – aeronautikos inžinierius. Jos tėvai išsiskyrė, kai Mariah Carey buvo treji metai. Po išsiskyrimo Mariah nedažnai susitikdavo su tėvu, o motina turėjo dirbti keliuose darbuose, kad išlaikytų šeimą.

Mergaitė daug laiko praleisdavo viena namuose, o muzika tapo puikia laiko leidimo forma. Mariah dainuoti pradėjo maždaug trejų metų, jos motina tuomet išgirdo ją mėgdžiojant Verdžio operą „Rigoletto“ italų kalba. Mariah Carey baigė Harborfildo vidurinę mokyklą (Harborfield’s high school) Niujorke. Dėl jos užimtumo įrašų studijose, Mariah dažnai nedalyvaudavo pamokose; dėl to klasės draugai ją praminė „miražu“. Darbas „Long Island“ scenoje jai suteikė galimybę dirbti su tokiais muzikantais, kaip Gavin Christopher ir Ben Margulies, kuris padėjo jai išleisti pirmąją muzikinę kasetę.

Atsikėlusi į Niujorką, Mariah dirbo samdomus darbus, kad susimokėtų nuomą. Taip pat ji baigė 500 valandų paskaitas Grožio Mokykloje. Galiausiai ji tapo laisvojo stiliaus dainininkės Brendos K. Starr pritariančiąja dainininke. 1988 metais vakarėlyje Carey susitiko su Kolumbijos įrašų studijos vadovu Tommy Mottola, čia Starr jam davė Mariah Carey įrašą. Tommy paklausė įrašo ir liko sužavėtas. Nuo tada ir prasidėjo Mariah kelias į šlovę.

## Diskografija
### Studijiniai albumai

* *Mariah Carey* (1990)
* *Emotions* (1991)
* *Music Box* (1993)
* *Merry Christmas* (1994)
* *Daydream* (1995)
* *Butterfly* (1997)
* *Rainbow* (1999)
* *Glitter* (2001)
* *Charmbracelet* (2002)
* *The Emancipation of Mimi* (2005)
* *E=MC²* (2008)
* *Memoirs of an Imperfect Angel* (2009)
* *Merry Christmas II You* (2010)
* *Me. I Am Mariah... The Elusive Chanteuse* (2014)
* *Caution* (2018)
* *Here for It All* (2025)

### Garso takeliai
* *All I Want for Christmas Is You* (2017)
* *Mariah Carey's Magical Christmas Special* (2020)

### Dainų rinkiniai

* *#1's* (1998)
* *Greatest Hits* (2001)
* *The Ballads* (2008)
* *Playlist: The Very Best of Mariah Carey* (2010)
* *#1 to Infinity* (2015)
* *Japan Best* (2018)
* *The Rarities* (2020)

### Video/DVD

* *The First Vision* (1991)
* *MTV Unplugged +3* (1992)
* *Here Is Mariah Carey* (1993)
* *Fantasy: Mariah Carey at Madison Square Garden* (1996)
* *Around the World* (1999)
* *#1's* (1999)
* *The Adventures of Mimi* (2007)
* *DVD Collection* (2008)

## Nuorodos

* Oficiali svetainė
*
Antiradiolokacinis sviedinys

**Antiradiolokacinis sviedinys** (; ) – specialusis sviedinys pasyviesiems radiolokacijos trukdžiams sudaryti.

Antiradiolokacinis sviedinys užtaisomas radiolokaciniais atšvaitais – įtaisais, kurie gerai atspindi radijo bangas. Paprastai atšvaitais būna metalo folijos juostelės. Suveikus nuotoliniam sprogdikliui atšvaitai (juostelės) išsviedžiami iš sviedinio korpuso ir oro srovės išsklaidomi erdvėje.

Angliškas terminas *antiradar projectile* yra klaidinantis, kadangi šis sviedinys skirtas ne naikinti radarus (radiolokacines stotis), o blokuoti pačią radiolokaciją. Tuo tarpu angliškas terminas *antiradiation missile* (lietuviškai *[[antiradiolokacinė raketà]]*), kuri pagal jų sudarančius žodžius turėtų būti skirtas radijo bangoms slopinti, iš tikrųjų skirta naikinti radarus ir kitus radijo bangų spinduliuotuvus (pvz., radijo siųstuvus).
Meškai

:: *Apie kaimą Lenkijoje žr. [[Meškai (Lenkija)]]*.

**Meškai** – kaimas Tauragės rajono savivaldybėje, 2,5 km į pietvakarius nuo Baltrušaičių.

## Gyventojai

## Šaltiniai
Penktokų iššūkis

**Penktokų iššūkis** – žaidimas visai šeimai, rodytas TV3 kanalu nuo 2007 iki 2009 m.

 Žaidimo reklamoje teigiama, kad „amžina priešprieša tarp vaikų ir suaugusių – kurie iš jų gudresni, – pagaliau bus išspręsta viešai ir visiems laikams“. Laida pagrįsta iš JAV perimtu laidos „Are You Smarter Than a 5th Grader?“ formatu.

Žaidimo taisyklės: dalyviams užduodami klausimai, paruošti iš pirmos – penktos klasės mokyklinių vadovėlių. Suaugusiems laidos dalyviams teisingai atsakyti į tris klausimus iš dešimties gali padėti trys studijoje esantys penktokai; jie leidžia 150,000 nusirašyti nuo savo sąsiuvinio, užmesti akį į užrašus arba tiesiog pasako teisingą atsakymą. Į kitas septynias užduotis žaidėjai turi 10,000,000 patys. Jei žaidėjas įrodo esantis gudresnis už penktokus, gauna piniginį prizą. Priešingu atveju žiūrovų akivaizdoje jam tenka ištarti: „Aš nesu gudresnis už penktoką!” Vedėjas – Andrius Rožickas.

## Šaltiniai
Padrūtupiai

**Padrūtupiai** – kaimas Tauragės rajono savivaldybėje, 1 km į rytus nuo Baltrušaičių. Kaime stovi Baltrušaičių vandens valymo įrenginiai.

## Gyventojai

## Šaltiniai
Paįkojai

**Paįkojai** – kaimas Tauragės rajono savivaldybėje, 8 km į pietus nuo Gaurės. Kaimas išsidėstęs palei Įkojo upelį, abiejose jo krantuose, plačioje teritorijoje po kelias sodybas, Eičių miške.

## Gyventojai

## Šaltiniai
Garry O'Connor

**Garis O’Konoras** (*Garry O’Connor*, g. 1983 m. gegužės 4 d.) – Škotijos futbolininkas. Buvęs Škotijos rinktinės puolėjas.

Karjerą pradėjo gimtojo Edinburgo Hibernian FC klube, kur per 7 sezonus įmušė 46 įvarčius. Vėliau bandė legionieriaus karjerą Rusijoje, bet 2007 m. grįžo į Jungtinę Karalystę. Žaidė Birmingham City ir Barsnley klubuose.

## Pasiekimai
**Maskvos Lokomotiv**
* Rusijos futbolo taurė: 2006–07 m.

**Birmingham City**
* Football League Championship – patekimas į aukštesnę lygą: 2008–09 m.

## Šaltiniai
Kris Boyd

**Krisas Boidas** (*Kris Boyd*, g. 1983 m. rugpjūčio 18 d.) – buvęs Škotijos futbolininkas, Škotijos rinktinės puolėjas.

2010 m. liepos 5 d. pasirašė dviejų sutartį su Middlesbrough klubu.

Buvo svarbus Škotijos rinktinės žaidėjas. Įmušė įvartį susitikime su Lietuvos rinktine 2008 m. Europos čempionato atrankoje (škotai laimėjo 3:1).

## Pasiekimai

### Klubiniai
**Rangers**
* Škotijos Premier lyga: 2008–09, 2009–10 m.
* Škotijos futbolo taurė: 2007–08, 2008–09 m.
* Škotijos futbolo lygos taurė: 2007–08, 2009–10 m.
* UEFA taurė: 2 vieta – 2007–08 m.

### Asmeniniai
* Škotijos Premier lygos „auksinis batelis“ (5): 2005–06, 2006–07, 2008–09, 2009–10, 2017–18 m.

## Šaltiniai
Pontiac Vibe

**Pontiac Vibe** yra kompaktinės klasės automobilis, kurį gamina NUMMI, dukterinė General Motors įmonė, gaminanti Toyota Motor Corporation kurtus automobilius JAV rinkai. Automobilio prototipas buvo pristatytas 2000 metų Šiaurės Amerikos tarptautinėje automobilių parodoje. Gamyklinė Vibe versija buvo pristatyta 2002 metais, kaip 2003 metų modelis. Automobilis yra perdaryta Toyota Matrix versija.
Stephen McManus

**Stephen McManus** (g. 1982 m. rugsėjo 10 d.) – Škotijos futbolininkas. Anglijos klubo Middlesbrough ir Škotijos rinktinės gynėjas.

Karjerą Celtic klue pradėjo 2003 m., perėjęs iš jaunimo komandos. Nuo 2007 m. liepos McManusas tapo komandos kapitonu.

Stephen McManus Škotijos rinktinėje debiutavo 2006 m. spalio 11 d. rungtynėse su Ukraina, o pirmąjį įvartį įmušė 2007 m. rugsėjo 8 d. į Lietuvos rinktinės vartus.

## Šaltiniai
For Those About to Rock (We Salute You)

**For Those About to Rock (We Salute You)** yra aštuntasis australų grupės AC/DC studijinis albumas, išleistas 1981 m. lapkričio 23 d. Jungtinėse Valstijose buvo parduota 4 mln. šio albumo kopijų.

## Albumo dainos
# For Those About To Rock (We Salute You)  5.44
# I Put The Finger On You  3.25
# Let's Get It Up  3.53
# Inject The Venom  3.30
# Snowballed  3.23
# Evil Walks  4.23
# C.O.D.  3.19
# Breaking The Rules  4.23
# Night With Long Knives  3.25
# Spellbound  4.39
Metropolitan Life Insurance Company Tower

**Metropolitan Life Insurance Company Tower** (dar kitaip **Met Life Tower**) – 50 aukštų dangoraižis Niujorke. Pastatas buvo aukščiausias pasaulyje nuo 1909 iki 1913 m. 11 aukštų pastato pamatai buvo įrengti dar 1893 m., o tik 1905 m. buvo paskelbti planai apie bokšto statybą.


image:Metropolitan Life Insurance Company Tower being built in New York City.jpg|Dangoraižio statybos (1907–1909)
image:Madison Square NYC 2007 010.jpg|Dangoraižis 2007 m.
image:Metropolitan Life Insurance Company Tower at Night with Fog.jpg|Apšviesta dangoraižio viršūnė esant rūkui
Flick of the Switch

**Flick of the Switch** – muzikos grupės AC/DC albumas, išleistas 1983 m.

## Albumo dainos
# Rising Power 3.43
# This House Is On Fire 3.23
# Flick Of The Switch 3.13
# Nervouse Shakedown 4.27
# Landslide 3.58
# Guns For Hire 3.24
# Deep In The Hole 3.19
# Bedlam In Belgium 3.52
# Badlands 3.38
# Brain Shake 4.09
Pypaliai

**Pypaliai** – kaimas Tauragės rajono savivaldybėje, 3 km į vakarus nuo Kunigiškių. Seniau kaimą supo miškai ir pelkės, plečiantis kaimui buvo kertamas miškas, per kaimą tekėjo Myliušėlės upelis, pamiškėje buvo gilios pelkės vad. Antyne.

## Gyventojai

## Šaltiniai
Puikiai (Tauragė)

**Puikiai** – kaimas Tauragės rajono savivaldybėje, 4,5 km nuo Baltrušaičių, prie pat kelio Tauragė–Jurbarkas, taip pat šalia Zaltriškių kaimo.

## Istorija

Kaimas pirmą kartą minimas 1599 m.

## Gyventojai

## Šaltiniai
Fly on the Wall (albumas)

**Fly on the Wall** – muzikos grupės AC/DC albumas, išleistas 1985 m.

## Albumo dainos
# Fly On The Wall 3.44
# Shake The Foundation 4.10
# First Blood 3.45
# Danger 4.22
# Sink The Pink 4.15
# Playing With Girls 3.44
# Stand Up 3.51
# Hell Or High Water 4.32
# Back In Business 4.24
# Send For The Man 3.37

Tuo pat metu grupė dar išleido to paties pavadinimo videofilmą, į kurį pateko penkios dainos:
# Fly on the wall
# Danger
# Sin the pink
# Stand up
# Shake your foundations
Who Made Who

**Who Made Who** - australų sunkiojo roko grupės AC/DC albumas, išleistas 1986 metais kaip garso takelis Stephen King filmui „Maximum Overdrive“.

## Albumo dainos
# Who Made Who – 3:27
# You Shook Me All Night Long – 3:30
# D.T. – 2:58
# Sink The Pink – 4:14
# Ride On – 5:51
# Hell's Bells – 5:11
# Shake Your Foundations – 3:53
# Chase The Ace – 3:00
# For Those About To Rock (We Salute You) – 5:52
Portrait of an American Family

***Portrait of an American Family*** - tai debiutinis Marilyn Manson albumas, išleistas 1994 m. liepos 19 dieną.

## Albumo dainos
# „Prelude (The Family Trip)” - 1:20
# „Cake And Sodomy” - 3:46
# „LunchBox” - 4:32
# „Organ Grinder” - 4:22
# „Cyclops” - 3:32
# „Dope Hat” - 4:21
# „Get Your Gunn” - 3:18
# „Wrapped In Plastic” - 5:35
# „Dogma” - 3:22
# „Sweet Tooth” - 5:03
# „Snake Eyes And Sissies” - 4:07
# „My Monkey” - 4:31
# „Misery Machine” - 13:09
Gliaukofitai

**Glaukofitai** (*Glaucophyta*) - negausi eukariotinių dumblių grupė. Jie paplitę gėluose vandenyse, gana reti.

Charakteringi šio skyriaus atstovų bruožai:

* Ląstelės sandara. Eukariotiniai dumbliai. Turi branduolį, Goldžio kompleksą, endoplazminį tinklą, mitochondrijas ir chloroplastus.
* Gniužulo morfologinė struktūra yra vienaląstė monadinė. Ląstelės dorsoventralios, skiriasi apvali dorsalinė ir plokščia ventralinė pusės. Turi du heterokontinius ir heteromorfinius žiuželius, išsidėsčiusius negilioje vagelėje priekiniame ląstelės gale.
* Chloroplastus dengia plonas peptidoglikano (mureino) sluoksnis.
* Pigmentai: būdingas pigmentas - chlorofilas a, fikobiliproteinai (mėlynos spalvos pigmentai) - fikocianas ir alofikocianas, β-karotinas ir zeaksantinas bei β-kriptoksantinas.
* Asimiliacijos produktas - krakmolas.
Berzgainiai

**Berzgainiai** – kaimas Ukmergės rajono savivaldybės rytuose, 2 km į pietryčius nuo Valų, prie Krapės upelio (dešinysis Siesarties intakas). Yra kapinės, rytiniame pakraštyje stūkso Berzgainių piliakalnis (IX–XIII a. archeologiniai radiniai), papėdėje aptikta senovės gyvenvietė. Kraštovaizdžio draustinis.

## Istorija

Spėjama, kad čia stovėjusi viena svarbiausių Mindaugo pilių (Berzgainių pilis).

## Gyventojai

## Šaltiniai
Vosgėliai (Zarasai)

**Vosgėliai** – kaimas Zarasų rajono savivaldybėje, 6 km į pietvakarius nuo Dusetų, prie kelių  ir .

Spėjama, kad čia dar Mindaugo laikais stovėjusi Vosgėlių pilis.

## Gyventojai

### Žymūs žmonės

Kaime gimė ir augo Lietuvos kariuomenės savanoriai, Vyties kryžiaus ordininkai Povilas Gruodis (1898–1982 m.) ir Juozas Lukošiūnas (1894–1944 m.).

## Šaltiniai
Modelis

**Modelis** – įvairiose disciplinose, tai realaus reiškinio, proceso, struktūros, sistemos abstrakcija. Modelyje paliekamos tik tos savybes, kurios svarbios sprendžiamai problemai. Modelis gali būti tiek fizinis, tiek virtualus. Modeliui kurti gali būti naudojami modeliavimo įrankiai. Modelis visada kuriamas tam tikru tikslu.

Kadangi modelis kuriamas modeliavimo kalba, tai jos specifikacija vadinama metamodeliu.

## Taip pat skaitykite
* Fotomodelis
* Vandens modeliai
Komanda

**Komanda** – du ar daugiau žmonių, kurie siekdami bendro tikslo veikia kartu, daro vienas kitam įtaką. Tradiciškai organizacijose būna dviejų tipų komandos: formalios ir neformalios. Nors šiandien yra komandų, kurios turi bruožų, būdingų abiem tipams.

## Formalios komandos
Formalias komandas ar grupes sukuria vadovai sąmoningai, joms skiriamos tam tikros užduotys, kad jos padėtų organizacijai siekti tikslų. Galimi tokių komandų tipai:
* *komandavimo komanda* – populiariausia formali grupė, kurią sudaro vadovas ir darbuotojai, atsiskaitantys tam vadovui.
* *komitetas* – formali organizacijos komanda, paprastai sudaroma ilgam laikui, kad atliktų specifines organizacijos užduotis. Jis sprendžia pasikartojančias problemas bei priima sprendimus. Komiteto nariai gali keistis, o pats komitetas ilgainiui išlieka.
* *projektų komandos* – laikinos formalios komandos, kurios sukuriamos spręsti konkrečiai problemai ir paprastai išformuojamos, kai užduotis įvykdoma ar problema išsprendžiama.

## Neformalios komandos
Neformalių komandų susikuria visur, kur tik susiburia žmonės ir tarpusavyje nuolat bendrauja. Neformalios grupės atlieka keturias pagrindines funkcijas:
# remia ir sustiprina savo narių pripažįstamas bendras vertybes ir normas;
# suteikia savo nariams socialinio pasitenkinimo, padėties ir saugumo jausmą;
# padeda savo nariams komunikuoti. Tuo gali pasinaudoti ir vadovas, kad „neoficialiu būdu“ perduotų informaciją;
# padeda spręsti problemas. Tokios komandos dar gali būti laikomos referentinėmis grupėmis – t. y. grupėmis, su kuriomis mes lyginame ir tapatiname save.

## Formalios/Neformalios komandos
Komandos, turinčios abiem tipams būdingų bruožų, negali būti priskiriamos kuriam nors iš anksčiau išvardytų tipų. Tokios mišrių bruožų turinčios komandos dar gali būti skirstomos į:
* *superkomandos* – nuo 3 iki 30 darbuotojų grupės, susibūrusios iš skirtingų organizacijos sričių ir dirbančios kartu, kad išspręstų problemas, su kuriomis susiduria kasdien. Nuo kitų komandų skiriasi tuo, kad ignoruoja tradicinę židinio hierarchiją (kai darbininkai yra apačioje, o vadovai viršuje), o dėl jų sumažėja karjeros laiptelių, kuriais galima kopti aukštyn. Gerai organizuotos superkomandos valdo pačios save.
* *savivaldos komandos* – tokios superkomandos, kurios valdosi pačios be jokios formalios priežiūros. Jos atsako už „santykinai visą užduotį“, turi teisę savarankiškai organizuoti darbą, kiekvienas komandos narys turi su užduotimi susijusių įgūdžių, o atlyginimą ir grįžtamąjį ryšį gauna pagal visos grupės veiklos rezultatus.

## Šaltiniai

* James A. F. Stoner Vadyba.- Vilnius: Poligrafija ir informatika, 1999;
* Stoškus S. Vadyba. – Šiauliai: Šiaulių universiteto leidykla, 2005.
Togo vėliava

**[[Togas|Togo]] vėliava** buvo įteisinta 1960 metų balandžio 27 d. Ją sudaro penkios vienodo pločio juostos, žalios (apačioje ir viršuje) besikeičiančios su geltonomis. Raudoname kvadrate kairiajame viršutiniame kampe yra balta penkiakampė žvaigždė. Penkios juostos atspindi penkis Togo regionus. Vėliavą sukūrė Ahyi Paul.
 
Vėliava artima auksiniam stačiakampiui.

## Istorinės vėliavos

Image:Flag of Togo (1957-1958).svg|1957–1958
Image:Flag of Togo (1958-1960).svg|1958–1960

## Išnašos
Vosgėliai (Utena)

**Vosgėliai** – kaimas Utenos rajono savivaldybėje, šalia kelio , prie Utenaitės upelio ir Utenaičio ežero (į šiaurę), 7 km į pietvakarius nuo Utenos. Kaimo apylinkėse rasti keli lobiai, stūkso Vosgėlių akmuo, Vosgėlių piliakalnis.

## Gyventojai

### Žymūs žmonės
* Kaime gimė Konstantinas Bražėnas (1894 07 25 – 1933 01 06), pirmasis Utenos apskrities (1919–1920) viršininkas, Steigiamojo Seimo narys.

## Šaltiniai

* 2.Lit.: Покровский, 1899, c. 101; LAA, p. 186 (Nr. 839); Zabiela, 2001a, p. 57.
Robinzono Kruzo sala

**Robinzono Kruzo sala** (, anksčiau vadinosi *Más a Tierra*) yra Ramiojo vandenyno pietuose, 674 km į vakarus nuo P. Amerikos krantų. Priklauso Čilei, įeina į Chuano Fernandeso salyną. Gyvena apie 500 žmonių, vienintelė gyvenvietė – San Chuan Bautista. Pagrindinis gyventojų verslas – žvejyba. Su žemynu susisiekiama laivu ir lėktuvu.

Būtent šioje saloje buvo apsigyvenęs jūrininkas A. Selkerkas – rašytojo D. Defo romano „Robinzonas Kruzas“ prototipas. Dėl to 1966 Čilės valdžia ir pervadino salą.

Sala yra vulkaninės kilmės, izoliuota nuo žemyno, yra daug endeminių augalų ir gyvūnų, dėl to labai vertinga mokslo požiūriu.

## Nuorodos
* Apie salą
Tanzanijos vėliava

**[[Tanzanija|Tanzanijos]] vėliava** įteisinta 1964 m. Ji atsirado iš Tanganikos ir Zanzibaro vėliavos. Vėliava įstrižai padalinta juoda juosta su geltonais kraštais. Viršutinis trikampis yra žalias, apatinis – mėlynas.

* Žalia spalva simbolizuoja gamtą šalyje.
* Auksinė spalva simbolizuoja didelius mineralų išteklius šalyje.
* Juoda spalva simbolizuoja vietinius gyventojus.
* Mėlyna spalva simbolizuoja daugybę ežerų ir upių, taip pat Indijos vandenyną.
Žurnalas

**Žurnalas** ( – laikraštis, žurnalas) – brošiūros ar knygos pavidalo, dažniausiai su viršeliu ir iliustracijomis periodinis leidinys, spausdinantis daugiausia analitinio pobūdžio tekstus visuomenės gyvenimo, politikos, ekonomikos, mokslo, technikos, kultūros, meno ir kitais klausimais. Jame pateikiamos visuomenei arba atskiroms žmonių grupėms reikšmingos žinios, komentuojami praėję arba laukiami įvykiai, ekonominiai ar kultūriniai reiškiniai .

## Skirstymas

Žurnalai skirstomi pagal periodiškumą, skaitytojų auditoriją, paskirtį, tematiką. Leidžiami savaitiniai, dvisavaitiniai, mėnesiniai, dvimėnesiai, ketvirtiniai, pusmetiniai žurnalai, metraščiai. Gali būti jaunimo, moksleivių, studentų, vaikų, vyrų bei moterų žurnalai. Žurnalų tematika gali būti labai įvairi (pramonė, ekonomika, technika, teisė, kultūra, literatūra, menas, muzika, medicina ir t. t.).

Pagal paskirtį yra 3 žurnalų grupės: 
* universalūs (skiriami plačiai, įvairiai skaitytojų auditorijai); 
* specialieji (skirti tam tikros profesijos ar veiklos srities žmonėms);
* moksliniai (skirti mokslo darbuotojams).

## Pasaulyje
Pirmieji žurnalai pasirodė Europoje XVII a. viduryje – 1654 m. Vokietijos mieste Frankfurte išėjo žurnalas *Mercurius Jocosus* („Sąmoningasis Merkurijus“), 1672 m. Prancūzijoje, Paryžiuje – *Mercure galant* (*Galantiškasis Merkurijus*). 

## Lietuvoje
Pirmieji lietuviški žurnalai pradėti leisti Mažojoje Lietuvoje. Manoma, jog žurnalo tipo buvo 1823–1825 m. Tilžėje ėjęs leidinys „Nusidavimai Dievo karalystėje“ bei 1832–1921 m. Karaliaučiuje leistas jo tęsinys „Nusidavimai apie evangelijos paplitimą tarp žydų ir pagonių“. Jie buvo spausdinami gotiškomis raidėmis.

1883 m. Ragainėje pasirodė pirmasis lietuvių žurnalas lotyniškomis raidėmis „Aušra“, skirtas Didžiajai Lietuvai. Iki XX a. antrojo dešimtmečio pradžios lietuviškoje terminijoje žurnalo sąvoka neegzistavo, o iki tol leisti leidiniai periodiniai leidiniai buvo vadinami laikraščiais.

## Išnašos

## Šaltiniai
* Žurnalistikos enciklopedija, 1997, Vilnius
* Visuotinė lietuvių enciklopedija, 2003, Vilnius
James McFadden

**Džeimsas Makfeidenas** (*James McFadden*, g. 1983 m. balandžio 14 d.) – buvęs Škotijos futbolininkas, puolėjas. Kitados atstovavo Škotijos rinktinei.

## Karjera

2011 m. spalio 17 d. sugrįžo į Everton klubą ir pasirašė trejų metų sutartį.

## Rinktinės
Makfeidenas nacionalinėje rinktinėje debiutavo 2002 m. rungtynės prieš Pietų Afriką. 

2003 m. rugsėjo 6 d. jis įmušė pirmąjį savo įvartį varžybose prieš Farerus. 

2007 m. rugsėjo 12 d. Makfeidenas įmušė įspūdingą įvartį prieš Prancūziją, kur škotai šventė istorinę pergalę.

## Pasiekimai
;Birmingham City
* Futbolo lygos taurė: 2010–11 m.
;Škotija
* Kirino taurė: 2006 m.

## Šaltiniai

## Nuorodos
* 
*
Tanlinas

**Tanlinas** (buv. **Sirijamas**) – miestas pietryčių Mianmare, Jangono provincijoje, uostas Iravadžio deltoje.

XVI a. Tanline buvo portugalų postas.
Atomo fizika

**Atomo fizika** – fizikos sritis, nagrinėjanti atomus kaip izoliuotas sistemas, sudarytas iš elektronų ir atomo branduolių. Sritis daugiausia nagrinėja elektronų išsidėstymą apie branduolius ir procesus, kurių metu kinta šis išsidėstymas.

Dažnai terminas *atomo fizika* maišomas su *[[branduolinė energija|branduoline energija]]* ar *[[branduolinė fizika|branduoline fizika]]* dėl terminų *atomas* ir *branduolys* panašumo. Tačiau yra išskiriamos dvi atskiros mokslo sritys: atomo fizika, nagrinėjanti atomus kaip elektronų ir branduolių sistemas; ir branduolinė fizika, nagrinėjanti vien tik atomo branduolius.

## Istorija

Atomo fizikos pradininku laikomas Joseph von Fraunhofer, dėl spektrinių linijų atradimo ir bandymų paaiškinti šį fenomeną. Šių linijų tyrinėjimai nuvedė prie Boro atomo modelio sudarymo ir pačios kvantinės mechanikos gimimo. Siekiant paaiškinti atomo spektrą sudarytas visiškai naujas matematinis medžiagos modelis.

Po Antrojo pasaulinio karo ėmė sparčiai vystytis abi, teorinė ir eksperimentinė, atomo fizikos kriptys. Šiam progresui padėjo pažanga kompiuterinėje technologijoje, leidusioje apskaičiuoti didesnius ir sudėtingesnius atomo struktūros modelius. Taip pat daug įtakos turėjo dalelių greitintuvų, detektorių, lazerių tobulėjimas ir kt.
Italijos geografija

Italija yra pietų Europos šalis, išsidėsčiusi ilgame, aulinį batą primenančiame Apeninų pusiasalyje, taip pat teritorijoje tarp Apeninų ir Alpių kalnų bei kelete salų, kurių didžiausios yra Sicilija (25 708 km²) ir Sardinija (24 090 km²). Bendras Italijos plotas yra 301 230 km², iš kurių 294 020 km² sudaro sausuma, o 7 210 km² - vanduo.

Kartu su salomis Italijos pakrantės ilgis palei Adrijos, Jonijos, Tirėnų ir Ligūrijos jūras (Viduržemio jūros dalys) sudaro 7600 km. Italija savo teritoriniams vandenims priskiria 12 jūrmylių atstumą nuo pakrantės, taip pat kontinentinį šelfą iki 200 m gylio.

Bendra Italijos sausumos siena sudaro 1932,2 km. Italija ribojasi su šiomis valstybėmis: Prancūzija (488 km), Šveicarija (740 km), Austrija (430 km) ir Slovėnija (232 km). Italijos teritorijos viduje taip pat ribojasi su San Marinu (39 km) ir Vatikanu (3,2 km).

Italija yra kalnuota šalis. Apeninų kalnai (aukščiausias taškas – Korno Grandė viršukalnė 2914 m) sudaro pusiasalio pagrindą, einantį į šiaurės vakarus iki susijungimo su Alpėmis (Ligūrijos, Pajūrio, Kotijos, Grajo, Peninų, Leponto, Sergamo, Karnijos ir Julijos Alpės), kalnagūbriu, kuris „uždaro“ Italiją iš šiaurės. Čia yra Aostos, Fiemės ir Gardenos tarpukalnių slėniai ir didelė aliuvinė lyguma, vadinama Po-Venecijos lyguma, per kurią teka Po upė ir jos pagrindiniai intakai iš Alpių, Apeninų ir Dolomitų. Subalpiniame regione yra keletas didelių ežerų, iš kurių didžiausi yra Gardos ežeras (*Lago di Garda*; 370 km²) ir Madžorė (*Lago Maggiore*; 212 km²).

Šalies ilgis iš šiaurės į pietus sudaro apie 1140 km. Aukščiausia šalies viršukalnė yra Monblanas (*Monte Bianco*) ant sienos su Prancūzija (4810 m virš jūros lygio), nors Italija dažniau siejama su savo garsiaisiais ugnikalniais: šiuo metu miegančiu Vezuvijumi (paskutinį kartą išsiveržęs 1944 m.) netoli Neapolio ir labai aktyvia Etna Sicilijoje, taip pat žymus yra Strombolio ugnikalnis, kuris irgi šiuo metu yra aktyvus.

**Naudingosios iškasenos**: gyvsidabris, lauko špatai, marmuras, pemza, pocolanas, akmens druska. Pagal energetikos ir rūdų išteklius tarp OECD šalių skurdesnė tik Japonija.

**Žemės naudojimas**:
* Dirbama žemė: 31 %
* Nuolatiniai pasėliai: 10 %
* Nuolatinės ganyklos: 15 %
* Miškai ir miškingos vietovės: 23 %
* Kita: 21 % (1993 m.)

**Ilgiausios upės** (km):
* Po 652;
* Adidžė (*Adige*) 410;
* Tibras (*Tevere*) 405;
* Ada 313;
* Oljas (*Oglio*) 280;
* Tanaras 276;

**Klimatas** – Viduržemio jūros (mediteraninis), Sicilijoje – subtropinis. Vidutinė sausio temperatūra nuo 0 iki 12&nbsp;°C, liepos 20-28&nbsp;°C, krituliai daugiausia žiemą (600-1000 mm per metus, kalnuose vietomis virš 3000 mm).

**Aplinkosauginės problemos**: oro tarša iš pramonės įmonių (sieros dioksidas); pakrantės ir upės užterštos pramoninėmis ir žemės ūkio nuotekomis; rūgštūs lietūs kenkia ežerų ekosistemoms; nepakankamas pramoninių atliekų tvarkymas.

**Augalija** – tipiški plačialapiai ir spygliuočių miškai prieškalnese. Labiausiai paplitę medžiai: ąžuolas, bukas, kaštonas, europinis maumedis, itališkasis kiparisas, itališkoji pušis (pinija).

**Gyvūnija**: žvyrė, gemžė, strina.
Diadumenianas

**Markas Opelijus Antoninas Diadumenianas** (; g. 208 m. rugsėjo 14 d. – m. po 218 m. birželio 8 d.) – Romos imperatoriaus Makrino sūnus, tėvui tarnavęs 217 m. gegužę – 218 m. cezariu, o 218 m. augustu.

Diadumenianas turėjo mažai laiko pasidžiaugti savo pozicija, nes sukilo Sirijos legionai ir paskelbė Elagabalą imperatoriumi.

Kai Makrinas 218 m. birželio 8 d. buvo nugalėtas prie Antiochijos, Diadumenianas buvo nužudytas, kai bandė pabėgti pas partus.
Patheinas

: *Apie kitas žodžio baseinas reikšmes žr. [[Baseinas (reikšmės)]]*.

**Patheinas** (; buv. **Baseinas**) – miestas ir uostas pietų Mianmare, Ajejarvadžio provincijos sostinė. Apie 300 tūkst. gyventojų (2006 m.).

Miestas įsikūręs prie Iravadžio upės deltos, 190 km į vakarus nuo Jangono. Yra uostas kurį gali pasiekti okeaniniai laineriai, geležinkelis. Ryžių apdirbimas ir eksportas, medienos kirtimas. Prekybinis centras. Miesto įžymybė – *Shwemokhtaw Paya* budistų šventykla, kurią pasak legendos įkūrė karalius Ašoka. Stūpos aukštis 46,6 m.

Patheino pavadinimas kilo nuo žodžio, *Pathi*, mjanmų kalboje reiškiančio musulmoną (mieste lankydavosi daug indų ir arabų pirklių). 1826 m. britai Patheine įrengė fortą.
Nantas

**Nantas** () – miestas vakarų Prancūzijoje, Atlanto Luaros departamento administracinis centras. Pagal gyventojų skaičių šeštasis Prancūzijos miestas su 711,1 tūkst. gyventojų (su priemiesčiais; 1999 m.). Nantas įsikūręs prie Luaros upės, 50 km nuo Atlanto vandenyno. Yra oro uostas, geležinkelis.

## Istorija
Apie ~70 m. pr. m. e. miestą įkūrė keltų gentis *namnèti*. 56 m. pr. m. e. miestas buvo užkariautas Cezario ir pavadintas *Portus Namnetus*. Apkrikštytas III amžiuje. ~285 m. į miestą įsiveržė saksai, ~500 m. – frankai, VI a. ir VII a. – bretonai, 843 – normanai.

XVIII a., prieš panaikinant vergiją, Nantas buvo prekybos vergais Prancūzijoje sostinė. Ši prekyba leido tapti Nantui svarbiausiu šalies uostu.

## Sportas
### Futbolas

1984 m. Nante vyko VII Europos futbolo čempionatas, o 1998 m. – XVI pasaulio futbolo čempionatas.

* FC Nantes – futbolo klubas.
* Božuaro stadionas, talpnantis	35 322 žiūrovus;

## Ugdymas
* Audencia Business School
* e-artsup
* École pour l'informatique et les nouvelles technologies
* ISEG Marketing & Communication School
* ISEFAC Bachelor

## Išnašos
Grammatik

**Grammatik** – viena žymiausių Lenkijos hip-hopo grupių. Pasižymi klasikinio „lenkiško" hiphopo muzika, „stipriais“ tekstais, ramiu repavimu.

*Grammatik* susikūrė 1997 m. Varšuvoje. Įkūrėjai – grupės nariai *Jotuze* (arba *J.U.Z.*) ir *Eldo* (arba *Eldoka*). *Eldo* koncertuoja ir vienas, kaip solo atlikėjas išleido 4 albumus.

Grupės nariais taip pat yra buvę *Ash* ir *Noon*. *Noon* vadinamas vienu iš *Grammatik* „šlovės kalvių“. Kaip muzikos prodiuseris užsitarnavo gerą vardą dėka savo puikių „Światła miasta" bytų („Światła miasta“ yra tapęs lenkų repo klasika ne tik pačioje Lenkijoje, bet ir užsienyje, daugelio šis darbas vadinamas etaloniniu).

Grupės muzikiniais reikalais rūpinosi keli žmonės, pvz., *Kociołek*, *Kixnare*, *Bitnix*, *Flamaster*; patefonais rūpinasi DJ *Daniel Drumz* ir DJ *Taśmy*.

2008 m. gegužės 2 d. grupė baigė savo veiklą. 2008 m. liepos 14 dieną buvo jos paskutinis koncertas.

## ''Grammatik'' ir Lietuva

Lietuvoje *Grammatik* mėgiama daugelio lenkiško hip-hopo mėgėjų. 2005 metais Vilniuje pristatė savo naujausią albumą „3“.

## Diskografija

* (1998) EP* (nelegalus)*
* (1999) EP+
* (2000) Światła miasta
* (2001) Friko/Wiatruczas (singlas)
* (2004) Reaktywacja (EP)
* (2005) 3
* (2007) Podróże

**Eldo soliniai albumai:**
* (2001) Opowieść o tym, co tu dzieje się naprawdę
* (2003) Eternia
* (2006) Człowiek, który chciał ukraść alfabet (kartu su Bitnix)
* (2007) 27
* (2008) Nie pytaj o nią

## Nuorodos

* lastfm.de informacija apie grupę 
* Oficialus grupės tinklalapis
Dorpato vaivadija

**Dorpato vaivadija** () – 1598–1660 m. gyvavęs Abiejų Tautų Respublikos administracinis teritorinis vienetas. Sostinė – Dorpatas.

## Istorija

Dorpato vaivadijos teritorija į Abiejų Tautų Respublikos sudėtį pateko po Livonijos ordino sutriuškinimo 1561 m. susikūrus Infliantų provincijai ir pasibaigus Livonijos karui.

Dorpato vaivadija apėmė apie 9000 km². Dėl nedidelio ploto į mažesnius administracinius vienetus – pavietus padalinta nebuvo.

Dorpato vaivadiją Abiejų Tautų Respublikos senate atstovavo Dorpato vaivada ir Dorpato kaštelionas, vaivadija į seimą rinkdavo du pasiuntinius, Lietuvos Tribunole ją atstovavo du deputatai.

Dorpato vaivadija faktiškai nustojo egzistuoti jau 1621 m., kai kraštą užėmė Švedija, bet formaliai buvo panaikinta po Olivos taikos 1660 m. Dorpato vaivados pareigybė buvo panaikinta po Trečiojo Abiejų Tautų Respublikos padalijimo 1795 m.

## Vaivada

Dorpato vaivadą skirdavo karalius ir jis pareigas eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje ir vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Abiejų Tautų Respublikos senato nuolatinis narys. Senate Dorpato vaivada pagal rangą turėjo vieną žemiausių pasauliečių pozicijų.